《舟次大云仓回寄孔武仲》
宋代·苏辙

一风失前期，十日不相见。
君帆一何驶，去若乘风箭。
我舟一何迟，出没蔽葭?。
瓮中有白糟，床上有黄卷。
妻孥不足共，思子但长叹。
池阳重相遇，抚手成一粲。
先行复草草，回首空眷眷。
人生类如此，迟速亦何算。
一见诚偶然，四海良独远。
相期庐山阴，把臂上云巘。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。